ચંદનનું ઝાડ લાલ માટીમાં સારી રીતે ઉગે છે. આના સિવાય પહાડી માટીમાં પણ સારી રીતે ઉગે છે. ભીની માટી અને વધારે મિનરલ્સ વાળી માટીમાં આ ઝાડનો વિકાસ ઝડપથી થતો નથી. એપ્રિલ અને મે નો સમય ચંદનના બીજ રોપવા માટે શ્રેષ્ઠ છે. વાવણી કરતાં પહેલાં સારી રીતે ખેડાણ કરવું જરૂરી છે, જો તમારી પાસે વધારે જગ્યા હોય તો 30 થી 40 સેમીનું અંતર રાખી બીજ વાવી દો. ચોમાસામાં આની વૃદ્ધિ સારી રીતે થાય છે, પણ ઉનાળામાં આને સિંચાઈની જરૂર હોય છે. ચંદનના ઝાડ 5 થી 50 સે. ડીગ્રી ગરમીમાં વાવવા બરાબર રહે છે. આ માટે 7 થી 8.5 પી.એચ વાળી માટી બરાબર રહે છે. સામાન્ય રીતે એક એકરમાં તમે 400 ઝાડ લગાવી શકો છો.